galenus.de-methodo-medendi-libri-xiv 9.8
Ταῦτ’ οὖν ἐπιδεικνύντι μοι πρόσεχε τὸν νοῦν , ἐκεῖνο διὰ μνήμης ἔχων ὡς οὔτ’ ἐν ἄλλοις τισὶ τὸ μεθόδῳ θεραπεύειν ἐστὶν οὔτ’ ἄλλος τις πρὸ ἡμῶν διωρίσατο πάνθ’ ἑξῆς αὐτὰ , καίτοι γε ὑφ’ Ἱπποκράτους εὑρημένης τῆς ὁδοῦ . ταυτὶ γὰρ ἃ νῦν ἐγὼ μέλλω διέρχεσθαι τὴν θεραπείαν ἐκδεικνύμενα πρῶτος ἁπάντων ἐκεῖνος ἔγραψεν · ἀλλ’ ὡς ἂν πρῶτος εὑρίσκων οὔτε τὴν προσήκουσαν ἅπασιν ἐπέθηκε τάξιν οὔτε τὴν ἀξίαν ἑκάστου τῶν σκοπῶν ἀκριβῶς ἀφωρίσατο , παρέλιπέ τέ τινας ἐν αὐτοῖς διορισμοὺς , ἀσαφῶς τε τὰ πλεῖστα διὰ παλαιὰν βραχυλογίαν ἑρμήνευσε . καὶ δὴ καὶ περὶ τῶν ἐπιπεπλεγμένων διαθέσεων ὀλίγιστα παντάπασιν ἐδίδαξε . συνελόντι δὲ φάναι τὴν ἐπὶ τὰς ἰάσεις ὁδὸν ἅπασαν μέν μοι δοκεῖ τέμνεσθαι , δεομένην μέντοι γ’ ἐπιμελείας εἰς τὸ τέλεον , ὥσπερ καὶ νῦν ὁρῶμεν ἐνίας τῶν ἐπὶ τῆς γῆς ὁδῶν τῶν παλαιῶν ἢ πηλῶδές τι μόριον ἑαυτῶν , ἢ λίθων , ἢ ἀκανθῶν πλῆρες , ἢ λυπηρῶς ὄρθιον , ἢ κάταντες σφαλερῶς , ἢ θηρίων πλῆρες , ἢ διὰ μέγεθος ποταμῶν δύσβατον , ἢ μακρὸν , ἢ τραχὺ κεκτημένας . ἀμέλει ταῦτ’ ἐχούσας ἁπάσας τὰς ἐπὶ τῆς Ἰταλίας ὁδοὺς ὁ Τραϊανὸς ἐκεῖνος ἐπηνωρθώσατο , τὰ μὲν ὑγρὰ καὶ πηλώδη μέρη λίθοις στρωννὺς , ἢ ὑψηλοῖς ἐξαίρων χώμασιν , ἐκκαθαίρων δὲ τά τε ἀκανθώδη καὶ τραχέα καὶ γεφύρας ἐπιβάλλων τοῖς δυσπόροις τῶν ποταμῶν · ἔνθα δ’ ἐπιμήκης οὐ προσηκόντως ὁδὸς ἦν , ἐνταῦθα σύντομον ἑτέραν τεμνόμενος · ὥσπερ καὶ εἰ δι’ ὕψος λόφου χαλεπὴ , διὰ τῶν εὐπορωτέρων χωρίων ἐκτρέπων · καὶ εἰ θηριώδης ἢ ἔρημος , ἐξιστάμενος μὲν ἐκείνης , ἐφιστάμενος δὲ εἰς τὰς λεωφόρους , ἐπανορθούμενος δὲ καὶ τὰς τραχείας . οὔκουν χρὴ θαυμάζειν εἰ μαρτυροῦντες Ἱπποκράτει τὴν εὕρεσιν τῆς θεραπευτικῆς μεθόδου γράφειν ἐπεχειρήσαμεν αὐτοὶ τήνδε τὴν πραγματείαν . οὐ γὰρ ὡς οὐδ’ ὅλως εὑρεθείσης αὐτῆς , ἀλλ’ ὡς δεομένης ὧν ὀλίγον ἔμπροσθεν εἶπον , ἐπὶ τήνδε τὴν συγγραφὴν ἧκον οὐδένα τῶν πρὸ ἐμοῦ συμπληρώσαντα τὴν μέθοδον εὑρών . ἔνιοι μὲν γὰρ οὐδ’ ἔγνωσαν ὅλως αὐτὴν , ἔνιοι δὲ γνόντες οὐκ ἠδυνήθησαν προσθεῖναι τὸ λεῖπον · εἰσὶ δ’ οἳ καὶ κατακρύψαι καὶ συσκιάσαι προείλοντο καὶ ἀφανῆ ποιῆσαι παντάπασιν · οἵτινες δ’ εἰσὶν οὗτοι προϊόντος ῥηθήσεται τοῦ λόγου . νυνὶ δ’ ὅπερ ὑπεσχόμην ἤδη ποιήσω · πάντας ἑξῆς ἐκθήσομαι τοὺς θεραπευτικοὺς σκοπούς .
Lemmas: οὗτος οὖν ἐπιδείκνυμι ἐγώ προσέχω ὁ νόος , ἐκεῖνος διά μνήμη ἔχω ὡς οὔτε ἐν ἄλλος τις ὁ μέθοδος θεραπεύω εἰμί οὔτε ἄλλος τις πρό ἐγώ διορίζω πᾶς ἑξῆς αὐτός , καίτοι γε ὑπό Ἱπποκράτης εὑρίσκω ὁ ὁδός . οὗτος γάρ ὅς νῦν ἐγώ μέλλω διέρχομαι ὁ θεραπεία ἐκδείκνυμι πρῶτος ἅπας ἐκεῖνος γράφω · ἀλλά ὡς ἄν πρῶτος εὑρίσκω οὔτε ὁ προσήκω ἅπας ἐπιτίθημι τάξις οὔτε ὁ ἀξία ἕκαστος ὁ σκοπός ἀκριβής ἀφορίζω , παραλείπω τε τις ἐν αὐτός διορισμός , ἀσαφής τε ὁ πολύς διά παλαιός βραχυλογία ἑρμηνεύω . καί δή καί περί ὁ ἐπιπλέκω διάθεσις ὀλίγιστος παντάπασι διδάσκω . συναιρέω δέ φημί ὁ ἐπί ὁ ἴασις ὁδός ἅπας μέν ἐγώ δοκέω τέμνω , δέω μέντοι γε ἐπιμέλεια εἰς ὁ τέλειος , ὥσπερ καί νῦν ὁράω ἔνιοι ὁ ἐπί ὁ γῆ ὁδός ὁ παλαιός ἤ πηλώδης τις μόριον ἑαυτοῦ , ἤ λίθος , ἤ ἄκανθα πλήρης , ἤ λυπηρός ὄρθιος , ἤ κατάντης σφαλερός , ἤ θηρίον πλήρης , ἤ διά μέγεθος ποταμός δύσβατος , ἤ μακρός , ἤ τραχύς κτάομαι . ἀμέλει οὗτος ἔχω ἅπας ὁ ἐπί ὁ Ἰταλία ὁδός ὁ Τραϊανός ἐκεῖνος ἐπανορθόω , ὁ μέν ὑγρός καί πηλώδης μέρος λίθος στόρεννυμι , ἤ ὑψηλός ἐξαίρω χῶμα , ἐκκαθαίρω δέ ὁ τε ἀκανθώδης καί τραχύς καί γέφυρα ἐπιβάλλω ὁ δύσπορος ὁ ποταμός · ἔνθα δέ ἐπιμήκης οὐ προσηκόντως ὁδός εἰμί , ἐνταῦθα σύντομος ἕτερος τέμνω · ὥσπερ καί εἰ διά ὕψος λόφος χαλεπός , διά ὁ εὔπορος χωρίον ἐκτρέπω · καί εἰ θηριώδης ἤ ἐρῆμος , ἐξίστημι μέν ἐκεῖνος , ἐφίστημι δέ εἰς ὁ λαοφόρος , ἐπανορθόω δέ καί ὁ τραχύς . οὔκουν χρή θαυμάζω εἰ μαρτυρέω Ἱπποκράτης ὁ εὕρεσις ὁ θεραπευτικός μέθοδος γράφω ἐπιχειρέω αὐτός ὅδε ὁ πραγματεία . οὐ γάρ ὡς οὐδέ ὅλος εὑρίσκω αὐτός , ἀλλά ὡς δέω ὅς ὀλίγος ἔμπροσθεν λέγω , ἐπί ὅδε ὁ συγγραφή ἥκω οὐδείς ὁ πρό ἐγώ συμπληρόω ὁ μέθοδος εὑρίσκω . ἔνιοι μέν γάρ οὐδέ γιγνώσκω ὅλος αὐτός , ἔνιοι δέ γιγνώσκω οὐ δύναμαι προστίθημι ὁ λείπω · εἰμί δέ ὅς καί κατακρύπτω καί συσκιάζω προαιρέω καί ἀφανής ποιέω παντάπασι · ὅστις δέ εἰμί οὗτος προέρχομαι λέγω ὁ λόγος . νυνί δέ ὅς ὑπέχω ἤδη ποιέω · πᾶς ἑξῆς ἐκτίθημι ὁ θεραπευτικός σκοπός .